Recull de pràctiques educatives que s'han realitzat en els plans educatius d'entorn.
Estan organitzades per línies d'intervenció.
L' OBJECTIU és compartir aquelles pràctiques educatives que ajudin a difondre les línies d'intervenció relacionades amb els objectius generals dels plans educatius d'entorn.
Són pràctiques que poden donar resposta als projectes col·lectius de la comunitat educativa, que fomenten el treball i aprenentatge en xarxa, faciliten la iniciativa de la pràctica educativa des de qualsevol nòdul de la xarxa, promouen l'alumnat com agent coresponsable i que mostren noves maneres de relació entre els centres i l'entorn.
Els CRITERIS per recollir les pràctiques compartides són:
La PRESENTACIÓ de les pràctiques compartides han de ser generades pels mateixos plans educatius d'entorn o per les entitats que hi participen, i les validen els serveis educatius de zona.
El projecte MEDIS, en el marc d'un Erasmus+ de tipus KA3, té com a objectiu la disseminació de les bones pràctiques en aprenentatge inclusiu iniciades a nivell local i la seva transferència a nivell sistèmic.
En aquest projecte hi participen sis països europeus: Bulgària, Espanya, Grècia, Itàlia, Portugal i Xipre.
El programa LECXIT, promogut per la fundació Jaume Bofill en col·laboració amb altres entitats, va destinat a alumnes a partir de 3r de Primària que ja tenen assolida la mecànica lectora.
Pretén fer bons lectors atrapats pels llibres.
Igual que l'Estudi Assistit, funciona amb voluntariat.
Compartiran experiències diferents a les que podria aportar el/la mestre/a i aquesta relació permetrà que la lectura i la comprensió del text provoquin "les ganes de llegir", és a dir, "l'èxit".
Comissió de treball: Tallers d'estudi assistit (STE).
Comissió de treball formada per la tècnica d'educació de l'ajuntament, l'assessora LIC, dues coordinadores LIC de primària i dues representants dels esplais que s'encarreguen de fer els tallers d'estudi assistit, amb l'objectiu d'organitzar i donar coherència a les actuacions dels diferents agents que intervenen en la realització dels tallers d'estudi assistit.
El Club dels deures vol optimitzar l'ús de la sala infantil de la biblioteca pública alhora que ofereix ajuda per fer els deures escolars, per aprendre a buscar informació i per fer consultes a internet a tots els nens i nenes que ho demanin.
Tallers d'estudi assistit primària/secundària (2009-2010)
Aquesta pràctica presenta de quina manera la gestió i la coordinació dels tallers a nivell de centre i de ciutat permet un treball en xarxa per unificar criteris organitzatius i de selecció de l'alumnat.
Així mateix possibilita la diversificació del format de l'estudi assistit en funció de les necessitats i de la realitat de cada centre.
PEE de SANT CUGAT del VALLÈS (Sant Francesc).
Es basa en el suport que fa voluntàriament i fora del seu horari lectiu l'alumnat de 4t d'ESO, dins del seu projecte de recerca, a l'alumnat de primària que assisteix a un taller de suport a la tasca escolar (estudi assistit).
Cal destacar la millora de l'atenció de l'alumnat de primària i el reforç de l'autoestima de l'alumnat de secundària.
Tallers de suport a l'estudi (TSE) ( 2012-2013)
El curs 2012-2013,l'escola Jaume Balmes organitza una actuació anomenada Tallers de Suport al'Estudi (TSE) adreçats a l'alumnat que viu en un entorn sociocultural desafavorit i que mostra certes dificultats per al seguiment del currículum escolar.
L'acció és coordinada des del PEE i especialment per l'equip directiu i coordinadora LIC d'aquest centre.
Hi participen pares/mares de l'escola i alumnes d'educació secundària de la Secció Institut Manuel Carrasco i Formiguera.
El Projecte d'acompanyament a l'escolaritat es basa en la promoció escolar i la prevenció de l'absentisme a través de l'acompanyament a joves, les seves famílies i, a la comunitat, la qual en molts casos té un paper determinant.
L'activitat programada al voltant de la Diada de Sant Jordi, vol potenciar la promoció del llibre infantil i juvenil i s'ofereix a tots els centres educatius de la població: llar d'infants, escola d'adults, centre ocupacional, escoles de primària i instituts de secundària.
La iniciativa obté un ressò important i s'aconsegueix que s'exposin als comerços els llibres llegits.
La iniciativa va acompanyada d'uns protocols d'actuació per a botiguers, per a estudiants i també per a docents.
Promou el treball en xarxa que, amb motiu de la lectura, afavoreix la competència lingüística i comunicativa i millora els hàbits lectors en un climade relacions que afavoreix la convivència i la cohesió social.
PEE de LLEIDA-PARDINYES.Escriuen uns contes que tenen relació amb el barri.
Els alumnes d'educació infantil i primària fan les il·lustracions dels relats seleccionats.
Els alumnes de primer i quart d'ESO escriuen uns contes que tenen relació amb el barri, i dels relats seleccionats els alumnes d'educació infantil i de primària fan les il·lustracions.
Després s'organitzen unes trobades on els autors i autores dels contes els expliquen a l'auditori: nens i nenes contents de conèixer l'autor/a.
També s'organitza una exposició per donar a conèixer el projecte al barri.
Fomenta un treball interdisciplinar entre els diferents centres educatius de l'entorn, potencia la relació entre els diferents professors i alumnes i introdueix l'alumnat en experiències d'Aprenentatge Servei.
L'aprenentatge millora el servei a lacomunitat, perquè aquest guanya en qualitat i el servei dóna sentit a l'aprenentatge, perquè allò que s'aprèn es pot transferir a la realitat enforma d'acció.
Les motxilles viatgeres (2008-2009)
Amb l'objectiu de fomentar i augmentar la participació activa de les famílies i fer-la, també, protagonista de l'aprenentatge dels seus fills i filles, s'han dissenyat dissenyat unes motxilles per als alumnes de l'escola bressol i d'educació infantil i cada setmana porten a casa un recull de contes dels fons dels diferents centres i de la biblioteca pública.
La intenció, a més de compartir amb les famílies el gust per llegir, fomenta la col·laboració intercentres, amb la biblioteca i l'obertura dels centres al nostre entorn fomentant xarxes de relació.
PEE de SALT.L'objectiu del Pla lector és impulsar una xarxa de col·laboració entre biblioteques municipals i, escoles.
Aquest punt de partida, fonamentat en la col·laboració i el treball en xarxa del PEE, ha permès desenvolupar un seguit d'activitats de dinamització lectora adreçades als centres de primària i secundària del municipi, on la biblioteca pública ha esdevingut el referent de suport proper per als centres.Cal destacar el valor que aporta la unificació dels objectius i les actuacions inicials dels diferents agents educatius del municipi en un únic pla per tal d'optimitzar esforços i recursos.
A llegir tots plegats (2009-2010)
El Pla Educatiu d'Entorn del barri de Can Parellada de Terrassa proposa tallers de foment de la lectura a mares i pares dels centres educatius dins d'una programació formativa de quatre mesos.
Aquesta actuació neix de la necessitat de promoure les biblioteques dels centres educatius donar que el barri no disposa de biblioteca pública i a més a més es troba separat de la ciutat.
Conte per relleus és una activitat d'animació a la lectura i a l'escriptura adreçada als alumnes de 4t i 5è de primària de les escoles de Castelló d'Empúries, que crearan de forma conjunta un conte amb la col·laboració d'una escriptora i d'un il·lustrador.
El Sofà de lectura és un projecte que té per objectiu donar resposta als centres d'educació infantil i primària en l'organització d'activitats i/o actuacions del PEE per tal que els seus alumnes adquireixin l'hàbit lector, fonament de l'èxit acadèmic.
PEE de RIPOLLET. és una experiència d'activitats "fora escola" que vol apropar l'alumnat de primària dels centres educatius del municipi a l'educació artística (arts visuals plàstiques i arts escèniques).
Els seu objectiu és oferir una formació artística de qualitat (amb especialistes professionals dels dos àmbits) als participants, potenciant l'observació, la creativitat, l'esperit crític així com l'experimentació amb diferents tècniques i recursos de creació.
Es realitzen unes exposicions per finalitzar l'activitat obertes a tothom.
L'activitat Tastets, Tallers i Xerrades de Professions s'emmarca dins del Pla Educatiu d'Entorn de Castelló d'Empúries i és una actuació adreçada a l'alumnat de 3r i 4t d'ESO dels instituts del municipi, que es realitza fora de l'horari lectiu i és voluntària.
Tots els tastets i tallers combinen una part teòrica, en què s'explica com és la professió, i una part pràctica, en què els alumnes poden viure la realitat de la professió triada a través de diferents activitats.
Eina TET -Transició escola-treball - (2009-2010)
L'EINA és un servei d'orientació i suport als nois i noies i famílies en la transició d'ESO al post-ESO.
El projecte fa un especial esforç de cara als nois i noies en formació ocupacional i encara més pels que no es troben en cap espai formatiu, per tal d'encarrilar-los en projectes formatius a mig termini (reglats).
D'altra banda, a través de l'implementació d'un dispositiu de transició escola treball (TET), centrat en l'EINA, s'està aconseguint un treball en xarxa coherent de tots els agents del territori implicats en la formació i la inserció.
Projecte de diversificació curricular (2009-2010)
Projecte d'implicació dels diferents agents i serveis del territori (direccions, professorat i alumnat de 2 centres públics i 2 concertats, Serveis educatius, Districte de Gràcia, Consorci d'Educació de Barcelona i Fundació Centre del Vidre de Barcelona) en un treball en xarxa per dur a terme de manera coordinada un taller de diversificació curricular de manipulació del Vidre per Fusió, adreçat a alumnat dels diferents centres d'educació secundària obligatòria.
Es tracta d'un taller vinculat amb les àrees de Tecnologia, i d'Educació Visual i Plàstica, on, mitjançant la manipulació del vidre, es treballen aspectes relacionats amb les ciències i la tecnologia i es fa un mural a base de peces de vidre fos de colors.
La realització d'aquest projecte col·lectiu potencia el treball en competències de l'àmbit personal i social, la col·laboració, el treball en equip i la comunicació d'idees i la comprensió dels projectes d'altres persones.
Setmana de la informació i l'orientació professional (SIOP) 2009-2010)
Les activitats d'aquesta setmana s'adrecen a l'alumnat de 3r i 4t d'ESO, de batxillerat, de cicles formatius, estudiants universitaris, a les persones que estan definint o redefinint el seu projecte professional, cercant feina, amb inquietuds per a promocionar-se, en definitiva a totes aquelles persones que cerquen orientació professional.
Com a aspecte rellevant, cal destacar la participació de tots els agents que tenen implicació en la formació i/o orientació professional i acadèmica.
El projecte és un recurs adreçat a l'alumnat desmotivat pels aprenentatges i amb una baixa autoestima, derivada dels resultats negatius obtinguts en els estudis, la qual cosa els comporta una desvaloració personal, provocant-los avorriment, apatia, rebuig a la dinàmica escolar i finalment absentisme.
El projecte facilita que els alumnes tinguin un primer contacte amb l'aprenentatge de diverses professions: horticultura, pintura i manteniment.
El programa pretén reforçar la tasca tutorial i orientadora dels centres docents en el darrer tram d'escolarització dels joves.
Fa acompanyament al procés d'adaptació, dels joves sense el graduat d'ESO, a una situació que li és nova (el pas a la vida adulta) i que no sempre el duria a una sortida satisfactòria per al seu desenvolupament com a persona.
Comporta un seguiment exhaustiu de l'itinerari d'acord amb l'informe d'orientació que hagi elaborat el centre educatiu i les motivacions del jove.
És molt important el treball de col·laboració entre les institucions que intervenen en el programa.
El punt de partida ofereix l'opció a alumnes de 4t d'ESO de realitzar unes hores setmanals de pràctiques laborals en alguna empresa de la ciutat.
Aquestes pràctiques són en horari escolar i abasten un mínim de 6 hores i un màxim de 10 hores, segons els acords entre el centre educatiu i el centre col·laborador.
Reflexions sobre l'absentisme escolar (2009-2010)
Trobades entre els i les professionals dels Serveis municipals i dels Plans educatius d'entorn del Baix Llobregat i Barcelona Comarques atenent la necessitat de compartir les actuacions dels diferents territoris en relació amb l'absentisme escolar.
S'han tractat temes relacionats amb l'èxit educatiu de tot l'alumnat, s'han analitzat les necessitats detectades i s'han plantejat propostes, compartint el coneixement multidisciplinar i territorial dels diferents professionals implicats.
Exposició al PEE al barri de "Can Perellada" (2009-2010)
Aquesta activitat consisteix en una exposició que recull les actuacions que du a terme el PEE i té lloc en un espai referent a nivell de barri.
En la inauguració, oberta a tota la ciutadania, s'organitza una mostra de les actuacions que han desenvolupat els centres i les famílies.
Destaquem que el actors del Pla (alumnes, famílies, entitats, serveis educatius i municipals, CAP, etc) són els promotors de la seva pròpia difusió, la qual cosa ha fet créixer un sentiment d'orgull i pertinença a un projecte obert que reconeix les competències de cadascú.
Exposició PEE Sant Feliu de Codines (2008-2009)
En finalitzar el primer any de funcionament del Pla Educatiu d'Entorn (PEE) de Sant Feliu de Codines, es va creure interessant fer un recull de les actuacions realitzades de manera que permetés fer una difusió a tot el municipi, visualitzant el treball de cooperació endegat per resoldre problemes educatius compartits.
Aquesta exposició és itinerant pels centres educatius i espais municipals, i permet donar a conèixer el PEE i promoure el treball educatiu en xarxa.
L'Arrela't és un acte municipal de plantada d'una alzina en un acte simbòlic d'acollida i benvinguda als nous calafins i calafines que han nascut durant l'any anterior a la vila, al mateix temps que es fomenta el respecte al medi ambient.
La finalitat és que totes les famílies, calafines de generacions o arribades de fa poc, se sentin arrelades al poble i puguin sentir-se partícips de la vida local en les diverses activitats i institucions que la conformen.
És una experiència de treball en xarxa en la que diferents entitats del municipi es coordinen per tal d'organitzar una jornada que pretén contribuir a la cohesió social mitjançant l'educació intercultural, el foment de la convivència i l'ús de la llengua catalana.
L'esmorzar dels petits (2008-2009)
Es tracta d'una trobada entre els nous alumnes de P-3 de les tres escoles del barri.
L'objectiu és proporcionar una bona acollida als nous alumnes i a les seves famílies i fomentar la relació afectiva entre els nens i nenes del barri i els seus mestres compartint un espai i un temps lúdic.
Es fomenta la cohesió entre els diferents centres educatius, la col·laboració d'una indústria de l'entorn proper i l'ús d'instal·lacions esportives comunes.
El programa té dos àmbits d'actuació, un intern on es prioritza la cohesió dins de l'escola i l'extern dedicat a les relacions amb l'entorn.
Es desenvolupa amb les famílies de P3 fins a 6è propiciant el coneixement de les entitats del barri, de les entitats i els espais més significatius de la ciutat (Ajuntament, biblioteca, IMPEM...).
Els eixos fonamentals són: acollida, comunicació i participació.
L'objectiu és potenciar i facilitar la comunicació família-escola en tots els casos, sobretot en el de les famílies nouvingudes.
Es valora la implicació i voluntat municipal de tenir una borsa de traductors pròpia, regular, autònoma i que conegui l'entorn.
Tot l ́alumnat de 1r d ́ESO rep formació distribuïda per trimestres.
Es fomenten els valors de l ́acollida, la col·laboració, l ́amistat, desenvolupant l ́empatia i el coneixement mutu.
Després, aquests alumnes tindran la possibilitat de fer pràctics aquests coneixements participant en diferents moments del curs escolar: jornada de portes obertes, jornada intercentres, acollida d ́alumnat nouvingut, acompanyament en casos de marginació o assetjament...
Guia d'activitats extraescolars (Curs 2017-18)
Mapa i guia de les propostes extraescolars del municipi.
El projecte "Pots fer-ho!" és una iniciativa de Càritas de Vic, que potencia la inclusió de nens i nenes d'edats compreses entre els 6 i els 12 anys en diferents recursos municipals que ofereixen activitats extraescolars.
La proposta d'alumnes participants sorgeix de la coordinació que s'estableix entre diferents agents educatius en el si de la comissió social de cada centre.
L'objectiu bàsic d'aquesta pràctica és que tots els nens i nenes del Voltreganès puguin fer totes les activitats de l'escola i altres activitats complementàries amb col·laboració amb les entitats de la població.
Realització de diferents modalitats esportives: curses de velocitat, cursa de fons, llançament de pes, salt de llargada i salt d'alçada.
És una activitat que mou mota gent a part dels participants i les famílies, com són els i les voluntàries i les AMPA que organitzen totes les infraestructures necessàries per al bon desenvolupament de l'activitat.
PEE d'Alcarràs i Torres del Segre.
Recorregut en bicicleta per la ciutat.
Els alumnes de les escoles verdes de primària (un dia) i de secundària (un altre dia) surten del seu centre pedalant fins al recinte firal.
Allà, es troben amb els alumnes dels altres centres que hi participen i després de fer jocs de benvinguda i coneixença començaran el recorregut conjunt per la ciutat.
Campionat de rem Ergòmetre (Curs 2017-18)
El campionat es presenta com a jornada de competició entre equips de diferents centres de Lloret de Mar.
Prèviament al campionat els alumnes han realitzat sessions teòriques i pràctiques sobre com funciona l'ergòmetre, la història d'aquest esport...
Realització d'activitats esportives conjuntes entre alumnes dels tres centres de secundària del Bages Sud i joves del centre ocupacional d'AMPANS.
Lligueta de Colpbol entre les escoles participants amb els alumnes de 6è de primària.
Es promouen els valors de l'esport i l'esperit esportiu de participació, més que no pas la competitivitat.
Dinamitzador de la pràctica esportiva d'infants i joves del municipi (2017)
Pla Local de Foment de l'Esport a Viladecans (2016-2017)
El PLFE pretén potenciar la funció integradora i de cohesió social de l'esport a través de fer xarxa entre escoles, AMPAs i entitats esportives i de fomentar i donar a conèixer entre els alumnes els esports minoritaris i identificatius de Viladecans.
Curs de natació per a nois i noies nouvinguts de secundària que no saben nedar.
L'activitat es realitza dins de l'horari lectiu.
Alumnes de 1r d' ESO dels centres públics i concertats d'Olot.
L'alumnat nouvingut que va arribant (matrícula viva) que no sap nedar se li ofereix el NEDEM a l'estiu, fora de l'horari lectiu i del curs escolar.
El programa Esports als parcs és una intervenció socioesportiva que vol ser un instrument més en la prevenció de les conductes de risc del joves en medi obert.
Es vol fer ús de l ́esport com un vehicle per treballar amb la població jove l ́ocupació de l ́espai públic, les relacions entre iguals i la seva vinculació a dinàmiques esportives normalitzades.
El projecte pretén apropar l'alumnat de 6è dels dos centres de primària del municipi i conèixer l'espai de l'institut on faran 1r de secundària.
Trobades de convivència esportiva entre alumnes de primària i secundària on els alumnes poden gaudir de la pràctica de diferents esports.
El fil conductor i centre d'interès de les jornades esportives son "Els hàbits d'alimentació saludable".
És important remarcar el fet aquestes jornades són fruit d'una comissió de treball del PEE i permeten treballar diferents objectius i diferents matèries en un sola activitat.
Activitats esportives (2008-2009)
La Comissió d'esports coordina els grans blocs d'actuacions de caire esportiu que es realitzen en el marc del PEE a Salt: el Pla Català d'Esport a l'Escola, les activitats de natació, i les activitats esportives extraescolars amb l'objectiu de potenciar l'equitat i la participació en el marc d'una educació inclusiva per reduir desigualtats.
La jornada lúdico–esportiva és una activitat que proposen l'AMPA de La Floresta, l'Olímpic futbol club, el cau La Floresta i l'escola La Floresta.
La jornada lúdicoesportiva es duu a terme un dissabte al matí i s'hi desenvolupen jocs tradicionals i populars per a les famílies que s'hi han volgut inscriure.
S'acaba amb un pica-pica que fan tots els participants i col·laboradors.
Sant Feliu, ciutat coeducadora (Curs 2019-20)
Accions que es duen a terme a Sant Feliu de Guíxols de manera coordinada en l'àmbit de la coeducació i que s'han vist potenciades amb l'arribada del PEE.
Celebració de la fi d'una nova promoció de l'Educació Secundària Obligatòria de Girona Est.
Amb aquesta activitat de cloenda es felicita a tots els joves que han completat la seva etapa d'ESO i se'ls encoratja a seguir formant-se.
Foment de la implicació amb l'entorn (2006-2007)
Dinamització de la població infantil i juvenil del barri concentrada en un espai públic.
L'objectiu és millorar la convivència i la cohesió, gestionar conjuntament amb els joves les seves activitats i demandes i donar suport a les activitats de les comunitats de veïns que fomenten la relació entre ells.
A partir de la possibilitat de signar convenis amb les AMPA perquè desenvolupin activitats per fomentar la convivència, l'ús de la llengua catalana i el coneixement de l'entorn, es realitzen cursos i tallers de cuina, informàtica, conversa, lectura, etc. Aquestes activitats les realitza l'alumnat de l'Institut del districte que mitjançant aquesta experiència d'aprenentatge servei a la comunitat: aprenen i ensenyen, guanyen en autoconfiança i desenvolupen competències positives en la comunicació amb els adults (escolta, empatia, paciència, motivació, etc).
Activitats intergeneracionals a les escoles de Calafell.
El Pla Educatiu d'Entorn de Calafell ha organitzat diferents activitats intergeneracionals a les escoles del municipi amb motiu de la passada Diada de Sant Jordi.
Es tracta de sessions que relacionen alumnes de diferents edats, però també infants amb persones grans, de l'edat dels seus avis.
I Jornada d'intercanvi de bones pràctiques dels PEE del Baix Llobregat.
La Jornada està adreçada als agents dels Plans Educatius d'Entorn de l'àmbit de l'ensenyament (Inspecció Educativa, ALIC, TS, CRP i/o EAP) i dels ajuntaments (als tècnics de les diferents unitats que intervenen en els plans educatius d'entorn) amb l'objectiu, d'una banda, de donar a conèixer les experiències d'alguns plans educatius d'entorn del Baix Llobregat i, per l'altra, facilitar uns espais d'intercanvi i reflexió per tal de permetre detectar els possibles marges de millora tant a nivell d'actuacions com d'estructures organitzatives.
Accions coordinades d'impuls de la llengua catalana (Curs 2017-18)
Descripció: Es planifiquen als tres centres de primària del sector tres activitats ("Picalletres" – 4EP, "Lectura en veu alta" – 5EP i "Concurs de Retòrica" – 6EP).
Les tres activitats tenen tres fases diferenciades: preparació i treball dins de cada aula, concurs o exposició interna dins de cada centre i, finalment, una trobada dels tres centres per a una mostra pública i conjunta de tots els participants.
Girona Est amb la Lectura (Curs 2017-18)
Descripció: Trobada anual en la que es visualitza la lectura i els llibres com a activitat de plaer i de coneixement.
"Girona Est amb la Lectura" és una jornada comunitària que es realitza al pati del centre cívic.
Cada entitat i cada escola munta una parada amb propostes de lectura.
Esdevé un espai interactiu amb la lectura on comparteixen activitat i espai els professionals, les famílies i els infants i joves, així com totes les persones dels barris del Sector Est.
La jornada és especialment important perquè al Sector Est no hi ha biblioteca ni punt de lectura, i aquesta actuació esdevé també un acte reivindicatiu.
Realització d'un programa setmanal propi, aproximadament de 30 minuts de durada, integrat en la programació de la ràdio local, Ràdio Granollers, amb intervenció d'alumnat de PRI i ESO, fent de la ràdio un recurs més per treballar la competència comunicativa.
El casal lingüístic es porta a terme els matins del mes de juliol: dos dies a la setmana es fan activitats de reforç de la llengua catalana, dos dies els alumnes porten a terme tallers amb altres joves de la ciutat (esport, teatre, còmic, dansa, percussió,...) i els divendres van a la piscina.
Es reforça el coneixement de l'entorn amb visites a diferents espais de la ciutat (mercat, CAP, oficina de correus, estació d'autobusos,...) i excursions.
PEE de Vila-seca (2017-18) En el congrés "Aprenem i compartim" hi participa l'alumnat de 5è de totes les escoles de Vila-seca.
Es desenvolupa durant un matí, amb les característiques d'un congrés: alumnat ponent, presentador i espectador, ponències simultànies, responsables de sala, carnets acreditatius, convidats, difusió...
A les escoles, els tallers de teatre es fan en horari lectiu i estan vinculats a l'àrea de llengua catalana.
En una de les hores setmanals es fa un treball conjunt entre el monitor de teatre i el tutor.
Els alumnes, col·lectivament, van esbossant i escrivint el text (prèviament s'ha treballat l'estructura del text dramàtic).
També hi col·laboren altres professionals, com el mestre de música o de plàstica, la qual cosa permet que les obres siguin més reeixides perquè hi ha música, dansa i decorats vistosos.
Les famílies també hi ajuden amb el vestuari, l'atrezzo i el maquillatge.
Creació d'una xarxa de treball al voltant de la producció de programes de ràdio en els centres educatius i posterior enregistrament i emissió des de la radio local.
Aquesta actuació posa en evidència l'ús de la xarxa d'emissores municipals com a recurs complementari de l'activitat curricular.
La Mostra d'arts escèniques va néixer amb l'objectiu d'exposar el treball que realitzen els centres educatius de la ciutat en el camp de les arts escèniques, així com d'incentivar les activitats artístiques entre l' alumnat i la comunitat educativa en general.
La Mostra ha suposat una experiència innovadora des del punt de vista de la coordinació i la participació entusiasta de tots els agents implicats en el projecte.
És un punt de trobada de tots ells i referent anual de les activitats culturals que es desenvolupen a Santa Coloma de Gramenet.
Treball en xarxa del gust per la lectura en llengua catalana en una zona d'alta complexitat educativa fomentant la participació de la família.
Encaix del PEE amb el Pla de Desenvolupament Comunitari "Integrant Accions" (Actualització – Curs 2017-18)
El Pla de Desenvolupament Comunitari "Integrant Accions" i el Pla Educatiu d'Entorn de Girona Est (PEE) sumen esforços i consoliden la col·laboració de totes les institucions, entitats i serveis implicats (AASS, AD', CARITAS, centres educatius, serveis educatius i Ajuntament).
Contes en llengües d'origen a educació infantil (Curs 2019-20)
El projecte té dues fases, la primera és un treball als centres de primària d'un districte de Sabadell, els instituts de secundària vinculats i la Biblioteca municipal del districte.
A la segona fase, s'incorporen les famílies participants.
Aquest projecte neix a partir d'una iniciativa del CPNL de Sabadell per tal de fomentar la riquesa del bagatge lingüístic de l'alumnat dels centres educatius de la ciutat.
L'objectiu d'aquest projecte és descobrir la llengua i cukltura àrabs com a riquesa cultural en l'entorn plurilingue.
Les voluntàries, dones d'origen marroquí, fan classes d'àrab a tots els infants de primària i secundària del municipi que ho desitgin, dos cops per setmana, en horari extraescolar, en aules de l'institut- escola La Salle de Sant Celoni.
També promouen la implicació de les famílies organitzant trobades i sortides.
Ensenyament de llengua i cultura amazigues amb un enfoc principalment comunicatiu, per la qual cosa, es dona molta importància a l'explicació dels aspectes més rellevants de la cultura i de les festes amazigues: Cap d'Any, Primavera Amaziga, Taɛšurt, Lɛansart...).
Nadales a les llars (Curs 2018-19)
Els alumnes dels instituts i de les escoles de Salou han anat a les llars d'Infants per Santa Cecília i per Nadal per a cantar als infants.
Els alumnes, agrupats en parelles o petits grups, són els encarregats de detectar mancances en el seu entorn i, un cop identificat l'àmbit on intervenir, proposen diversos objectius de servei i d'aprenentatge.
A partir d'aquí, planifiquen i duen a terme els seus projectes per donar resposta a les necessitats detectades.
Activitat d'Aprenentatge servei que facilita la pràctica a les alumnes del Cicle Formatiu de Grau Superior d ́Educació Infantil amb la impartició d'un seguit de tallers artístics adreçats a l'alumnat de la llar d'infants i del parvulari de les escoles de Cervera.
El projecte "Joves pel barri" neix en un marc de reciprocitat on els joves es formen i aprenen a la vegada que col·laboren en una tasca ben concreta però amb capacitat transformadora tant per a ells i elles (formació ètica i ciutadana) com per al seu entorn (contribuir a enriquir la tasca educativa de l'esplai).
La part curricular d'aquest projecte forma part de l'assignatura Estada a l'Empresa, i és una matèria optativa del Batxillerat a l'institut Eduard Fontserè.
Xarxa facilitadora de l'APS (2007-2008)
La pràctica és el resultat d'un treball coordinat i en xarxa que es realitza al centre educatiu i a diverses entitats de la zona, conjuntament amb el PEE, des del curs 2006-2007.
Alumnes de 3r d'ESO de l'Escola Maria Cortina, amb la col·laboració del professorat de les matèries de llengua, visual i plàstica i ciutadania, dissenyen, organitzen i monitoritzen, activitats destinades a alumnes de CS d'altres centres educatius de la zona a partir del treball competencial.
PEE de SANT FELIU DE CODINES.La segona Jornada Mediambiental l'organitza el PEE conjuntament amb el Centre Residencial d'Acció Educativa (CRAE) Aldees Infantils SOS i l'Associació de la Fira del Rellotge de Catalunya.
Durant els dos dies d'aquesta jornada, l'alumnat d'educació infantil, primària i secundària del municipi desenvolupa les actuacions programades.
Es diferencien les activitats internes (en els centres educatius) i externes (fora dels recintes escolars).
Els continguts de treball d'aquest any seran la correspondència del temps estacional/cronològic entre la natura i societat, i les diferents tipologies del rellotge al llarg de la història.
Menjadors escolars contra l'exclusió social.
Aquest projecte es fonamenta en dues necessitats detectades al Vendrell en el context de crisi actual.
D'una banda, tenim un gran nombre de famílies provinents dels serveis socials, amb infants que, durant l'escolarització han estat dotats de beques de menjador, que en arribar a la ESO, es veuen mancats d'aquest dret fonamental perquè els menjadors han quedat fora de servei amb l horari lectiu de jornada continuada.
D'altra banda, el canvi d'horari dels instituts, amb la jornada continuada, ha fet que apareguin els anomenat "Nens/es Clau": Infants que dinen a casa i passen la tarda sols fins que arriben els pares.
Les conseqüències d'aquest fet són la manca de referents adults que els acompanyin en una ocupació òptima del temps i la impossibilitat d'assegurar una dieta i hàbits alimentaris correctes i saludables.
L'objectiu bàsic és donar a conèixer i apropar els recursos de la Biblioteca Pública Terra Baixa del Vendrell a les persones grans, mitjançant un servei de préstec i dinamització de la lectura.
L'activitat es realitza mensualment i consisteix en una sessió de tria i preparació del material de préstec a la Biblioteca que va a càrrec de l'alumnat del cicle formatiu, la tria ve determinada pels interessos i demandes de les persones grans residents en els centres.
En una segona sessió als Centres residencials els alumnes presenten una sessió d'animació lectora i lectura als residents.
Consell dels infants – Palafrugell, Ciutat Amiga de la Infància reconeguda per UNICEF" (Curs 2017-18)
Descripció: El Consell dels Infants de Palafrugell és un òrgan de participació de les nenes i nens d'entre 9 i 12 anys del municipi.
Un espai on poden exercir, com a ciutadans que són, el seu dret a reflexionar, expressar la seva opinió, debatre, prendre decisions i elevar al Plenari Municipal les seves propostes, a fi de contribuir a millorar el municipi.
Projecte PIES: participació comunitària amb joves i adolescents als instituts.
Els alumnes de Secundària s'inicien en els hàbits de participació i reflexió sobre l'entorn de l'institut, el barri i la ciutat: detecten necessitats i fan propostes de millora juntament amb entitats de la zona.
Tastet d'entitats és una activitat per a alumnes de 1r d'ESO.
L'objectiu és conèixer les entitats de la ciutat i que elles coneguin l'institut.Fan una petita presentació i activitat de 30 minuts.
Es fan grups reduïts entre 10 i 15 alumnes i poden conèixer dues entitats.
Així mateix s'aprofita aquesta activitat per donar a conèixer les entitats a les famílies.
Formació i dinamització de col·laboradors en el lleure a Constantí
La pràctica consisteix en coordinar els joves premonitors interessats a participar en actuacions d'educació en el lleure, partint d'una educació bàsica que se'ls ofereix i ampliant-la a partir d'actuacions pràctiques de col·laboració en activitats al mateix municipi.
El Projecte d'àmbit comunitari d'esport (PdAC-Esport) pretén reflectir totes les accions que la comunitat educativa, integrada per les comunitats escolars dels centres educatius i tots els agents i entitats educatives de l'entorn, especialment els Consells Esportius, desenvolupen conjuntament per tal de fomentar la pràctica esportiva com a eina de socialització, de promoció de la salut i de formació personal i cívica dels nois i noies.
I Jornada de la Ciència de Roses" (Curs 2017-18)
Els centres educatius de secundària de Roses organitzen, cada any, un dia de la ciència en el context intern del centre.
Via el Pla Educatiu d'Entorn es proposa que partint d'aquesta tasca interna dels centres, s'organitzi, en l'àmbit comunitari, la I Jornada de la ciència de Roses, el dia 16 de maig de 2017.
El Projecte Xarxa és un recurs educatiu i social adreçat a infants i joves en situació de vulnerabilitat o risc d'exclusió social de 3 a 20 anys, mitjançant la seva integració a les activitats de les entitats del municipi.
El projecte presenta dues línies d'actuació: la prevenció i la intervenció.
Aquesta pràctica permet fer difusió de la xarxa i de la seva potencialitat com a eina d'aprenentatge social i comunitari.
Durant tota una setmana es concentren les activitats pel gust de la lectura, que s'han dut a terme durant el curs escolar, de manera que siguin molt visibles.
El treball coordinat des dels diferents espais educatius, tant formals com no formals i informals, permet la millora de la comprensió lectora en el municipi.
La jornada de mediació escolar com a pràctica associada al PEE és una activitat de llarga trajectòria a Mollet del Vallès.
El curs passat (16-17) es va celebrar la 7a edició.
Arran de l'experiència exitosa de Mollet del Vallès, Montornès del Vallès també va decidir incloure aquest curs (17-18) la jornada de mediació escolar com a activitat associada al PEE.
En ambdós municipis la jornada de mediació escolar és bianual.
Un banc de temps és una iniciativa comunitària d'intercanvi de temps, que emula simbòlicament el funcionament d'un banc, però en el qual allò que es "presta" i es "rep" és temps dedicat a serveis a les persones, dedicant-lo a tasques puntuals d'atenció a les persones: infants, gent gran, gent malalta, etc., fomentant així l'oportunitat de conèixer i confiar en els altres.
Es tracta bàsicament d'intercanviar necessitats per habilitats, sense ànim de lucre ni cap mediació monetària.
Escola de mares i pares que ha comptat amb la col·laboració d'empreses privades del municipi del Vendrell, de forma voluntària i d'administracions, amb la finalitat que el projecte sigui el més sostenible possible, així com amb la intenció d'integrar els professionals de la psicologia en el projecte.
És un projecte per fomentar el gust per la lectura de tota la comunitat educativa que es concreta en diverses activitats.
Dinamitzador de la pràctica esportiva d'infants i joves del municipi
PEE BADALONA- La SALUT- LLEFIÀ.
Es tracta d'una intervenció amb dos nivells ben diferenciats d'actuació: el treball individual amb cadascuna de les associacions i el treball en xarxa.
Dintre d'aquest segon nivell, també es pot distingir un grup d'actuacions més lúdiques i un altre més formal relacionat amb les AMPA com a col·lectiu promotor d'activitats de lleure al barri i, alhora com a promotor/usuari d'activitats de formació.
També s'ha de destacar la dinamització com a eina de coordinació del col·lectiu d'AMPA amb la resta de plans i projectes que treballen al territori.
És un espai de debat i reflexió sobre l'educació d'infants i joves, en el qual participen professionals de diferents àmbits (salut, educació etc.), entitats i ciutadans/es del municipi.
En aquest espai de debat hi participen mensualment unes 15 persones.
També s'han realitzat diferents activitats dirigides a tota la comunitat amb l'objectiu d'obrir el debat i incorporar les opinions de la resta de la ciutadania.
En aquest espai de debat i reflexió s'ha generat un molt bon clima de confiança i relació entre professionals i famílies.
Intervenció conjunta dels agents professionalment implicats en el territori.
Actuacions planificades i executades conjuntament.
El Pla de desenvolupament comunitari i el PEE integren les accions com a estratègia per combatre la multidimensionalitat de l'exclusió social.
El disseny d'un sol organigrama i no duplicar xarxes ha permès que les actuacions siguin més ràpides, efectives i enriquidores.
Jornada d'ntercanvi d'experiències (2007-2008)
La Jornada d'intercanvi d'experiències és una trobada anual de professionals de l'educació de Granollers amb la intenció de compartir les activitats que es porten a terme en els diferents centres del nostre municipi, en referència al tema que cada any s'escull.
La Jornada es du a terme en dos formats que es van alternant: un any és pròpiament el d'intercanvi d'experiències i el següent, jornada de reflexió sobre un tema d'interès.
Aquest projecte pretén promoure actuacions per assolir la integració i la igualtat d'oportunitats de tot l'alumnat dels centres de primària i secundària.
El Projecte aposta per un treball participatiu on conflueixen professionals de diferents àmbits.
La Comissió (específica de cada centre) es reuneix una vegada al trimestre per promoure el debat i la reflexió entorn a les necessitats i problemàtiques socials que afecten l'alumnat.
Es cerquen estratègies per prevenir situacions de risc i es prenen decisions en l'atorgament de subvencions del Fons social.
Jornada d'intercanvi de pràctiques compartides (2009-2010)
Jornada d'intercanvi dels professionals que treballen als diferents PEE del Vallès Occidental amb la finalitat d'afavorir l'intercanvi d'experiències, compartir reflexions a partir de les diferents realitats dels PEE del territori i poder iniciar una xarxa de treball que afavoreixi la cooperació entre els diferents PEE.
Jornada on es va explicar el PCEE dins el PEE als CLIC i als coordinadors d'esport, intentant potenciar el treball en xarxa al centre.
A la presentació es van treballar els objectius generals, les línies d'actuació, l'estructura, els principis, les finalitats, els destinataris, l'àmbit d'incidència, etc del PEE i del PCEE.
Aquests aspectes es van concretar a la realitat dels diferents PEE de Badia, Barberà, Cerdanyola, Rubí, Ripollet, Sabadell, Sant Cugat i Terrassa.
Seminari d'Acollida i Formació dels Professionals de Girona Est (Curs 2017-18)
La formació s'emmarca dins el PEE Sector est i és fruit del treball conjunt entre els diferents perfils professionals (docents, educadors, tècnics d'educació, tècnics d'entitats i salut, mossos i policies).
L'espai de formació posa en contacte perfils professionals molt diversos, amb plans de treballs específics, però amb un marc de treball comú, coordinat i enxarxat.
I esdevé una manera ràpida, pràctica i efectiva d'acollir els nous professionals i fer-los ràpidament partícips actius d'aquest treball en xarxa.
Xarxa de Tallers amb Famílies (Curs 2017-18)
Descripció: La Xarxa de Tallers amb Famílies (XTF) als centres educatius de primària i secundària és un projecte comunitari i de treball en xarxa entre diverses àrees, institucions i entitats del municipi de Salt que té la voluntat de sumar esforços i treballar conjuntament per millorar la participació de les famílies dins els centres educatius portant a terme tallers d'alfabetització i apoderament, dirigits a les mares i pares, conduits per voluntàries i una tècnica social, amb el suport d'un Equip Tècnic.
Com a finalitat última, el projecte pretén millorar l'èxit educatiu dels infants i adolescents del municipi.
Conjunt de 4 tallers de famílies, diferenciats per franges d'edat i necessitats, des de 0 anys fins a l'adolescència, oberts a totes les famílies de la ciutat, especialment a les famílies més
vulnerables, dinamitzats per un professional expert en educació, amb col·laboracions puntuals en algunes sessions d'altres professionals de serveis de l'àmbit de la salut, acollida, CIRD (centre d'informació de recursos per a dones), Centre Petits i Grans... amb els quals es treballa en xarxa.
PEE d'Hospitalet de Llobregat 2017-18.
Alumnat de 4ESO rep formació de l'equip LIC sobre dinàmiques de grup i estratègies dialògiques sobre lectures.
Hi assisteixen els docents de primària i secundària per tal que esdevinguin formadors dels seus propis alumnes els cursos futurs.
Es proposen 4 lectures, una d'introductòria i 3 més, que l'alumnat de 3r de primària llegirà en versions adaptades.
Després de cada lectura, l'alumnat de 4 d'ESO dinamitza l'alumnat de primària per compartir-ne el contingut aplicant les dinàmiques que han aprés a la formació.
Una de les sessions serveix per tal que l'alumnat de l'institut ajudi als de primària a preparar una exposició oral.
Realització de tallers per part de l'associació Crear Comú, a les escoles i llars on hi ha diversitat lingüística a les aules. ( [EMAIL] ).
Es tracta de tallers participatius amb convidats i coneixedors de les cançons de bressol de diferents cultures: catalana, llatinoamericana, gitana, àrab, etc.
Les famílies: de receptors a agents actius
A la IV Jornada de tècnics PEE del Vallès Occidental del 12 de maig de 2017, les AMPES dels districtes 2, 3 i 6 de Terrassa i Serveis Socials del districte 2 mostren com treballen en xarxa i quines estratègies utilitzen per fomentar la participació de les famílies en les activitats i també en l'organització activa.
Resolució de conflictes (2010-2011)
L'actuació consta d'una activitat a dos nivells: un taller destinat a alumnat de 5è de primària i una sessió dirigida a les seves famílies.
El taller per a l'alumnat es realitza a l'aula, amb professionals del Servei de Mediació del l'Ajuntament i té una durada d'1h 1⁄2.
La sessió per a les famílies té l'objectiu de recollir inquietuds, reflexionar i oferir paràmetres que permetin gestionar les situacions que es produeixen en el dia a dia dels fills i filles.
La sessió te una durada d'1h 1⁄2.
PEE de MANLLEU.Col·laboració de dones d'origen magrebí, amb domini del català, berber i àrab, amb coneixement dels codis culturals de les societats d'acollida i estrangera, a totes les aules de P3 de Manlleu durant les primeres tres setmanes de setembre.
Els centres també disposen de 30h més per grup-classe de P3 durant tot el curs d'acord amb els objectius prèviament fixats.
Activitat de comprensió lectora de llengua catalana on participen les famílies dels alumnes amb la finalitat de potenciar la lectura, aproximar les famílies en l'àmbit educatiu dels seus fills i passar una bona estona gaudint al llegir.
El Pla Educatiu d'Entorn per a les famílies
Oferta d'activitats per a les famílies que es desenvolupa al llarg del curs i s'organitza en relació a sis blocs temàtics en els quals es proposen activitats diverses.